نیټو په افغان صدارتي امیدوارنو غږ کړی چې مفاهمت دې ترلاسه کړي
د نوي افغان صدر د انتخاب دپاره د جون په میاشت کې شوي د ووټونو نتائج په انتخاباتو کې د درغلۍ د الزاماتو په وجه ځنډیدلې دي. او د ووټونو د بیا شمیرنې عمل څو میاشتې ورستو هم سر ته نه دی رسول شوی
د نیټو سیکریټري جنرل انډرس فاگ راسموسن د افغانستان په دواړو صدارتي امیدوارانو غږ کړی چې د انتخاباتو په سر راپورته شوي لانجه دې حل کړي او زر دې اختلافات کړي د نیټو افغانستان کې د کال ٢٠١٥ د جنورۍ د میاشت نه د خپل کرادار ادا کولو جوگه شي. ویلز کې د نیټو د سر مشرانو غونډې ته وینا کې انډرس فاگ راسموسن وویل چی تنظیم یی افغانستان کې د انتقال اخیري پړاؤ ته تیار دی او د ټاکلې شوي منصوبې د لاندې به خپل جنگي کردار د افغان ځواکونو تربيي او صلاحکارۍ ته واړوي. خو هغه وویل نیټو افغانستان کې دغه کرادار تر هغه وخت پورې نشې ادا کولی ترڅو نوی افغان صدر هیواد کې د خارجي ځواکونو پرځائې کولو دپاره مجوزه معاهدې لاس لیک کړي. د نوي افغان صدر د انتخاب دپاره د جون په میاشت کې شوي د ووټونو نتائج په انتخاباتو کې د درغلۍ د الزاماتو په وجه ځنډیدلې دي. او د ووټونو د بیا شمیرنې عمل څو میاشتې ورستو هم سر ته نه دی رسول شوی. انډرس فاگ راسموسن ددې خبرې تصدیق وکړو چې دواړو افغان صدارتي امیدوارانو، اشرف غني او عبدالله عبدالله د نیټو ٢٨ سرمشرانو ته لیکلې شوي خط کې لوظ کړی چې زر به یو سیاسي مفاهمت ته ورسیږي. انډرس فاگ راسموسن وویل "مونږ د افغانستان په دواړو صداراتي امیدوارانو غږ کوو چې زر دې پرامنه نتائج ترلاسه کړې چې افغان اولس ته د قبلولو وړ وي او چې څومره زر ممکن وي نو د خپلو ژمنو سره سم دې د امنیت تړونونه لاس لیک کړي." د انډرس فاگ راسموسن د خبرو وړاندې د نیټو ٢٧ هیوادونو مشرانو او نورو چارواکو د افغانستان په هکله د دریو گنټو په غونډه کې برخه واخیسته. دغه هیوادونه یا خو افغانستان کې ځواکونه لري او یا د افغانستان سره بل ډول مرسته کوي. د نیټو مشرانو افغانستان سره مالي مرسته جاري ساتلو او د افغانستان امنیتي ځواکونو ته وده ورکولو دپاره منصوبو ته رسمي شکل ورکړو.